Diari Oficial de la Generalitat Valenciana


Sumari del DOGV 9624, del 23-06-2023 (2023/7119)

RESOLUCIÓ de 15 de juny de 2023, de la directora general de Planificació, Eficiència Tecnològica i Atenció al Pacient, de la Conselleria de Sanitat Universal i Salut Pública, per la qual es concedeixenles subvencions destinades a finançar programes d'ajuda mútua i autoajuda, relacionats amb la millora de la qualitat de vida dels pacients i les pacients a la Comunitat Valenciana, convocades per la Resolució de 20 de febrer de 2023, de la Conselleria de Sanitat Universal i Salut Pública, i se'n dona publicitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9624

Data del DOGV
:   23-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7119


Data del document
:   15-06-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 15 de juny de 2023, de la directora general de Planificació, Eficiència Tecnològica i Atenció al Pacient, de la Conselleria de Sanitat Universal i Salut Pública, per la qual es concedeixenles subvencions destinades a finançar programes d'ajuda mútua i autoajuda, relacionats amb la millora de la qualitat de vida dels pacients i les pacients a la Comunitat Valenciana, convocades per la Resolució de 20 de febrer de 2023, de la Conselleria de Sanitat Universal i Salut Pública, i se'n dona publicitat. [2023/7119]  
Per l'Ordre 1/2022, de 16 de febrer, de la Conselleria de Sanitat Universal i Salut Pública, s'aproven les bases reguladores de les subvencions destinades a finançar programes d'ajuda mútua i autoajuda relacionats amb la millora de la qualitat de vida dels pacients i les pacients a la Comunitat Valenciana (d'ara en avant, Ordre 1/2022).  
Per Resolució de 20 de febrer de 2023, del conseller de Sanitat Universal i Salut Pública, es convoquen subvencions destinades a finançar programes d'ajuda mútua i autoajuda, relacionats amb la millora de la qualitat de vida dels pacients i les pacients a la Comunitat Valenciana.  
  
La comissió de valoració, constituïda de conformitat amb el que s'estableix en la base deu de l'Ordre 1/2022, ha examinat i valorat els projectes presentats, d'acord amb els criteris de valoració establits en la base tretze de la dita ordre, i ha emés l'informe corresponent, i ha elevat a l'òrgan instructor la proposta de resolució d'adjudicació provisional amb data 25 de maig 2023.  
  
D'acord amb el contingut de l'informe de la comissió de valoració i en compliment del que s'estableix en la base deu de l'Ordre 1/2022, la Direcció General de Planificació, Eficiència Tecnològica i Atenció al Pacient formula la resolució d'adjudicació provisional (Resolució de data 25.05.2023), i es compleix el tràmit d'audiència previst en aquesta base.  
Dins del termini, es rep un escrit de l'Associació Alcohòlics Rehabilitats del Mediterrani (expedient 469/23) on es renuncia a la totalitat de l'import concedit en l'adjudicació provisional de data 25 de maig de 2023.  
La comissió de valoració, en la sessió del 9 de juny de 2023, resol les al·legacions presentades i emet informe d'adjudicació definitiva.  
  
L'òrgan competent per a dictar les resolucions de concessió serà la persona titular de la direcció general amb competències en matèria d'atenció al pacient, que actuarà per delegació de la persona titular de la conselleria amb competències en matèria de sanitat, de conformitat amb l'article 160.5 de la Llei 1/2015, de 6 de febrer, segons el que s'estableix en el pronunciament tercer i la base onze de l'Ordre 1/2022, així com en l'article 10 de la Resolució de convocatòria de 20 de febrer de 2023.  
  
De conformitat amb el que es preveu en l'article 15 del Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, la Direcció General de Planificació, Eficiència Tecnològica i Atenció al Pacient, sota la dependència de la Secretaria Autonòmica d'Eficiència i Tecnologia Sanitària exerceix, entre altres, les competències en matèria d'atenció al pacient.  
En virtut de la competència atribuïda en el punt 3 de la base deu de l'Ordre 1/2022 i l'article 8 de la Resolució de convocatòria de 20 de febrer de 2023, i d'acord amb la proposta de la comissió de valoració en la sessió de 9 de juny, resolc:  
  
Primer  
S'accepta la renúncia de l'Associació Alcohòlics Rehabilitats del Mediterrani, presentada per l'escrit de data 25 de maig de 2023.  
  
Segon  
Concedir subvencions a les entitats indicades en l'annex I i per les quanties que en aquest es determinen. Les ajudes seran finançades amb càrrec al programa pressupostari 411.60 Planificació i atenció al pacient, de la Direcció General de Planificació, Eficiència Tecnològica i Atenció al Pacient, aplicació 10.63.67.966.373.60.6, línia de subvenció S3225.000, per un import total màxim de tres milions cinc-cents mil euros (3.500.000 €).  
  
Tercer  
L'ordenació del pagament de les subvencions es realitzarà en els termes establits en l'article 11 de l'esmentada Resolució de convocatòria de 20 de febrer de 2023 i en l'article 44.8.c de la Llei 9/2022, de 30 de desembre, de pressupostos de la Generalitat per a l'exercici 2023, i es lliurarà immediatament, una vegada concedides, el 60% de l'import, i el 40% restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat.  
  
Quart  
S'hauran de complir les obligacions de publicitat derivades del que es disposa en els articles 4 i 5 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en el capítol 2 de la Llei 19/2013, de 9 de desembre, de transparència, accés a la informació pública i bon govern, i en l'article 18 de la Llei 38/2003, de 17 de novembre, general de subvencions.  
Aquesta informació podrà publicar-se en el portal web de l'entitat o bé a través de la plataforma TEP - Transparència Entitats Privades, de GVA Oberta (https://gvaoberta.gva.es/tep).  
  
Contra aquesta Resolució, que posa fi a la via administrativa, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs potestatiu de reposició davant el mateix òrgan que l'ha dictada en el termini d'un mes comptador des de l'endemà de la publicació, o bé directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 15 de juny de 2023.- La directora general de Planificació, Eficiència Tecnològica i Atenció al Pacient: María Llanos Cuenca González.